Schéissendëmpel
De Schéissendëmpel ass eng "rustikal" Bréck mat engem klenge Waasserfall am Ënnerlaf vun der Schwaarzer Iernz. Den Numm bezeechent och de Lieu-dit laanscht dem CR121 an der Klenger Lëtzebuerger Schwäiz, op der Héicht vum Waasserfall.

Geschicht 
Am Joer 1877 waren am Staatsbudget dräi kleng Brécken („trois ponts miniatures”) am Mëllerdall virgesinn. De Projet gouf de 15. Januar 1880 vum deemolege Generaldirekter (d. h. Minister) fir d'Justiz, Paul Eyschen, an der Chamber virgestallt.

D'Pläng fir d'Bréck vum Schéissendëmpel ware vum Dikrecher Bezierksingenieur Antoine Hartmann ausgeschafft ginn an de Baukondukter Michel Dondelinger vun Iechternach huet dunn de Steemetzer Jean-Pierre Prommenschenkel mat den Aarbechte beoptraagt.

Allgemeng gëtt ugeholl, datt d'Bréck 1879 gebaut gouf.

Geographie 
De Schéissendëmpel läit op der Schwaarzer Iernz, ronn ee Kilometer südwestlech vum Mëllerdall an der Klenger Lëtzebuerger Schwäiz.

Literatur 

Massard, J.A., 2005. Müllerthal und Kleine Luxemburger Schweiz: Natur und Tourismus im Luxemburger Sandsteingebiet im historischen Rückblick. In: Y. Krippel (Hrsg.): Die Kleine Luxemburger Schweiz: Geheimnisvolle Felsenlandschaft im Wandel der Zeit. 1. Aufl. Luxemburg, Société des naturalistes luxembourgeois, Musée national d'histoire naturelle, Administration des eaux et forêts: 14-33 [Bibliographie: 241-242]. 
Le Brun-Ricalens, F., J.A. Massard, M. Schoellen & F. Valotteau, 2008. De Schiessentümpel. In: S. Kmec, B. Majerus, M. Margue & P. Péporté (éds): Lieux de mémoire au Luxembourg. Erinnerungsorte in Luxemburg. 2e édition. Luxembourg, Éditions Saint-Paul: 179-184 [notes: 361-362].
Massard, J.A., 2016, Die Geschichte des Schießentümpels - Bemerkungen zu einem rezenten Tageblatt-Artikel. Online-Publikation.
Schmit, Jean, 2016. Die Geschichte des Schießentümpels: 1881 [sic!] wurde die Brücke gebaut. Tageblatt 2016-07-29, S. 49, Nr. 176.
Bingenheimer, Volker, 2019, Gezähmte Wildheit - Der Bau der Brücke über dem Schießentümpel 1879 gilt als Startschuss für den Tourismus im Müllerthal. Luxemburger Wort vum 2019-07-19, S. 26-27. Op wort.lu ënnert dem Titel 140 Jahre Schießentümpel: Attraktion von Anfang an.

Eeler touristesch Publikatiounen 
De Schéissendëmpel gouf scho kuerz no sengem Bau an Touristeguiden ernimmt:
 Marie Adrien Perk, 1880, Schetsen uit Luxemburg, Ed. H. D. Tjeenk Willink, Haarlem.
 Adolphe Reuland, 1881, Das romantische Ernzthal, oder, Fels und seine Umgegend: ein Handbuch als Führer für Touristen, zuglich zur Unterhaltung für Jugend und Volk, Ed. P. Brück.

Biller

Kuckt och

Um Spaweck 

Scheissendempel
National Monumenter a Landschaften zu Lëtzebuerg